Երևան 2800. Հե՜յ, ջան Երևան

1. **Հեյ, ճամփեք, ոլոր, մոլոր**
2. **Ի՜նչ զով գիշեր է**
3. **Էրեբունի Երևան**
4. **Երևանում տոն է**
5. **Այստեղ եմ ծնվել**
6. **Իրիկնային Երևան**
7. **Երևանի գիշերները**
8. **Գարուն Երևան**

**1.Հեյ, ճամփեք, ոլոր, մոլոր**

**Երժ. Կ Օրբելյան**

Հեյ, ճամփեք ոլոր-մոլոր և արևն անմար
Ես կտամ կյանք իմ բոլոր ձեր սիրո համար:
Հեյ, դաշտեր դաշտեր բարի, ձեզ էլ բյուր բարև,
Ինձ օգնեք գնտեմ յարիս, իմ պայծառ արև:

Սիրտն իմ քո ճամփին, երգն ուրախ թող միշտ հնչի
Ու թող դառնա թռչուն և թռչի, թռչի,
Գարուն, գարուն եկավ ծաղիկով իմ քնքուշ,
Գարնան հետ եկավ իմ սերն անուշ:

Ես ճամփա ելա ծեգին վառ սիրով անշեջ

Չանսալով, հողմին մեգին պիտ քայլեմ անշեջ

Հե՜յ ճամփեք, ճամփեք բարի, ձեզ էլ բյուր բարև

Ախ օգնեք գտնեմ յարիս , իմ լույս, իմ արև:

Սիրտն իմ քո ճամփին, երգն ուրախ թող միշտ հնչի
Ու թող դառնա թռչուն և թռչի, թռչի,

Գարուն, գարուն եկավ ծաղիկով իմ քնքուշ,
Գարնան հետ եկավ իմ սերն անուշ:

**2. Ինչ զով գիշեր է, մեկն ինձ հիշել է,**

**Ռ. Հախվերդյան**

Ինչ զով գիշեր է, մեկն ինձ հիշել է,

Նա ինձ հուշել է անհիշերլին
Նա է իմ հույսը, անտարակույսը,
Նա է իմ լույսը կեսգիշերին :

Նա ով եկել էր կյանքս բեկել էր,
Բախտս թեքել էր ինքն իր բախտին
Բայց արդեն ուշ է, հուշը մշուշ է
Սերը քնքուշ էր կեսգիշերին:

Ներս արի, ներս արի, ինչ ես կանգնել,
Ինչ ես հիմար ժպիտով քարացել,

Սա Երևանն է, այստեղ դու տանն ես
ՈՒր քեզ սպասում են դեռ կեսգիշերին
ՈՒր կամ սիրում են, կամ թունդ հայհոյում են,
Կամ հիշեցնում են անհիշելին

Ներս արի, ներս արի, ինչ ես կանգնել,
Ինչ ես հիմար ժպիտով քարացել,
Սա քո փողոցն է կյանքի դպրոցն է
ՈՒր քեզ հիշում են դեռ չեն մոռացել:

Ինչ զով գիշեր է, մեկն ինձ հիշել է,

Նա ինձ հուշել է անհիշերլին
Նա է իմ հույսը, անտարակույսը,
Նա է իմ լույսը կեսգիշերին:

1. **Էրեբունի Երևան**

**Երժ. Է. Հովհաննիսյան, բառեր՝ Պ. Սևակ**

1. Երևան դարձած իմ Էրեբունի,

Դու մեր նոր Դվին, մեր նոր Անի,

Մեր փոքրիկ հողի դու մեծ երազանք,

Մեր դարե կարոտ, մեր քարե նազանք:

կրկնակ.

Երևան դարձած իմ Էրեբունի,

Դարեր ես անցել, բայց մնացել ես պատանի:

Քո Մասիս հորով, քո Արաքս մորով,

Մեծանաս դարով, Երևան:

1. Մենք արյան կանչեր ունենք մեր սրտում,

Անկատար տենչեր ունենք դեռ շատ:

Մեր կյանքն առանց քեզ իզուր կկորչի,

Առանց քեզ մեր տաք տենչն էլ կսառչի:

կրկնակ.

Երևան դարձած իմ Էրեբունի,

Դարեր ես անցել, բայց մնացել ես պատանի:

Քո Մասիս հորով, քո Արաքս մորով,

Մեծանաս դարով, Երևան:

1. Կյանքում ամեն սեր լինում է տարբեր,

Իսկ մենք բոլորս ենք քեզնով արբել:

Տաք է սերը մեր շեկ քարերիդ պես,

Հին է սերը մեր ձիգ դարերիդ պես:

1. **Երևանում տոն է**

**Խոսք` Հովհաննես ՂուկասյանիԵրաժշտություն` Արտեմի Այվազյանի**

1. Երևանում տոն է թող բոլորը գան
Օդը հրաշալի է, ջուրն անմահական
Նա մի բուրաստան է վեհ ու ձյունաթափ
Մեր Մասիսների սուրբ վառ հայացքի տակ:

Հե՜յ, ջան, Երևան, մեր մայր օրորան,
Հե՜յ, ջան, հե՜յ, ջան, դու իմ Երևան:

1. Չի ապրել կյանքում ովգեթ իմ երազում,
Չի տեսել աստղերն ու մերծաղկունքը ծով,
Իսկ մեր աղջիկները սերն է իմ վկա
Ով նրանց տեսնում է էլ հանգիստ չկա:

Հե՜յ, ջան, Երևան, մեր մայր օրորան,
Հե՜յ, ջան, հե՜յ, ջան, դու իմ Երևան:

1. **Իմ Երևան**

**Խոսք` Վլադիմիր Հարությունյանի
Երաժշտություն` Առնո Բաբաջանյանի**
Այստեղ եմ ծնվել ես, այստեղ մեծացել,
Այս ջուրը խմել սառնորակ,
Հազար ճանապարհ ես դու իմ դեմ բացել,
Իմ լավ, հարազատ իմքաղաք:

Քարըդ քարիդ եմ շարել,
Քեզ հետ հասակ եմ առել,
Իմ Երևան, քո ամեն շենքի հետ
Ես իմ կյանքն եմ կապել առհավետ:

Քեզ միշտ սիրել եմ, իմ վարդագույն ընկեր,
Քեզնով ապրել եմ, քեզ միշտ երգել,
Դու անխավար լույսի տուն, Երևան,
Ամեն հայի հույսի տուն, Երևան:

Սիրում եմ գարունդ փարթամ ու լուսեղ,
Աշունդ` ոսկե մի երազ,
Նորքիդ բարդիները նազուկ ու վսեմ,
Զանգվիդ կոհակները փիրուզ:

Քեզ հետ կիսել եմ ես միշտ

Թե խնդություն և թե վիշտ,

Իմ Երևան քո ամեն երգի հետ

Ես իմ կյանքն եմ կապել առհավետ:

Քեզ միշտ սիրել եմ, իմ վարդագույն ընկեր,
Քեզնով ապրել եմ, քեզ միշտ երգել,
Դու անխավար լույսիտուն, Երևան,
Ամեն հայի հույսի տուն, Երևան:

1. **Իրիկնային Երևան**

**Խոսք Վլ. Հարությունյան**

**Երժ՝Ալ. Աճեմյան**

Երեկոն է երբ իջնում,

Գրկում մով այգին,

Ջահելներն են միշտ շրջում՝

Երգը շուրթերին:

Աստղերից էլ վառ,

Արևից անմար,

Դա մեր սերն է,

Մեր հույզերն են,

Մեր ուղին պայծառ:

Ուռիներն են կապտաշոր

Երգը լուռ լսում,

Բարդիներն են մեղմօրոր

Երգի հետ նազում:

Աստղերից էլ վառ,

Արևից անմար,

Դա մեր սերն է,

Մեր հույզերն են,

Մեր ուղին պայծառ:

Ու թռչում է երգը մեր,

Մտնում բակ ու տուն,

Ծածանում սիրո հույսեր

Ամեն մի սրտում:

Աստղերից էլ վառ,

Արևից անմար,

Դա մեր սերն է,

Մեր հույզերն են,

Մեր ուղին պայծառ:

**7.ԵՐԵՎԱՆԻ ԳԻՇԵՐՆԵՐԸ**

**Խոսք` Ա. Գրաշու, երաժշտ.` Ա. Դոլուխանյանի**

Երևանի գիշերները կապուտակ
Սիրո հազար երգեն վառել կրծքիս տակ,
Գարնան նման Երևանը մեր ժպտուն,
Քո սիրո հետ միշտ շողում է իմ սրտում:

Երևանի գիշերները հովասուն
Ձեր պարտեզում պայծառ հեքիաթ են ասում,
Ամեն ծաղկում չքնաղ դեմքն եմ քո տեսնում,
Կրծքիդ հևքն եմ, սրտիդ երգն եմ ես լսում:

Երևանի գիշերները լուսավառ
Ինձ դարձրել են սև աչքերիդ սիրահար,
Երբ կարոտով քեզ գրկում եմ, համբուրում`
Ինձ տենում եմ սև աչքերիդ հայելում:

**8.Գարուն Երևան**

**Խոսք` Ա. Գրաշու, երաժշտ.` Խաչատրյան**

Գարուն Երևան, սիրուն Երևան,
Վարդեր ես ճամփիս փռում Երևան.
Ուր էլ գնամ, ուր էլ մնամ,
Քեզ եմ հավիտյան սիրում Երևան:

Իմ ջահել սրտի վառ ու վառման հույսն ես, Երևան,

Իմ ժողովրդի անուշ աչքի լույսն եսԵրևան,
Իմ Հայաստանի զարդն ես Երևան:

Զուգվել, զարդարվել, շորերովալվան,
Դուն որ ահարս ես դարձել Երևան,
Հայրենական գարնան գրկում
Ծաղկի՛ր, ծիծաղիր, երգի՛րԵրևան:

Իմ ժողովրդի վառ աչքերի լույսն եսԵրևան.
Իմ Հայաստանի զարդն ես Երևան:

Երգը շրթունքիս, կռիվ գնացի,
Քո կյանքի համար, անվախ կռվեցի,
Կրակ կռվում, կրակ հեռվում,
Պատկերիդ պայծառ, կարոտ մնացի:

Իմ ժողովրդի վառ աչքերի լույսն եսԵրևան.
Իմ Հայաստանի զարդն եսԵրևան: